ทองคำร่วง 31.4 ดอลล์
สัญญาทองคำตลาดนิวยอร์กปิดร่วงลงแตะระดับต่ำสุดในรอบกว่า 1 เดือนสัปดาห์เหตุกังวลแนวทางกู้วิกฤตหนี้ยุโรป
9 ธ.ค. 2554

สัญญาทองคำตลาดนิวยอร์กปิดร่วงลงแตะระดับต่ำสุดในรอบกว่า 1 เดือนสัปดาห์เหตุกังวลแนวทางกู้วิกฤตหนี้ยุโรป
สัญญาทองคำตลาด COMEX (Commodity Exchange) ส่งมอบเดือนก.พ.ร่วงลง 31.4 ดอลลาร์ หรือ 1.8% ปิดที่ 1,713.4 ดอลลาร์/ออนซ์ ซึ่งเป็นระดับต่ำสุดนับตั้งแต่วันที่ 29 พ.ย.ที่ผ่านมา
นักวิเคราะห์มองว่า แม้อีซีบีประกาศมาตรการผ่อนคลายเพื่อแก้ปัญหาหนี้สาธารณะในยูโรโซนด้วยการลดอัตราดอกเบี้ยลง 0.25% ในการประชุมเมื่อวานนี้ แต่ก็ไม่ได้ประกาศมาตรการที่เด็ดขาดในการสกัดกั้นวิกฤตหนี้ ซึ่งรวมถึงการส่งสัญญาณว่าจะไม่เข้าซื้อพันธบัตรเพิ่มเติมในปริมาณมาก ซึ่งข่าวดังกล่าวทำให้นักลงทุนลดความเชื่อมั่นในการแก้ไขปัญหาหนี้ยุโรป
นายมาริโอ ดรากิ ประธานอีซีบีเปิดเผยว่า การที่อีซีบีประกาศลดอัตราดอกเบี้ยเมื่อวานนี้ เป็นมติที่ไม่เป็นเอกฉันท์ พร้อมกับส่งสัญญาณว่าจะไม่ปรับลดอัตราดอกเบี้ยลงอีกในระยะใกล้นี้ นอกจากนี้ นายดรากิกล่าวว่า สนธิสัญญาของอียูจะขัดขวาง "การให้การสนับสนุนทางการเงิน" ซึ่งแถลงการณ์ดังกล่าวทำให้นักลงทุนลดความคาดหวังในเรื่องการเข้าซื้อพันธบัตรของอีซีบี